**ELŐZETES HATÁSVIZSGÁLAT**

**a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításához**

**1. Társadalmi hatások**

A rendeletnek társadalmi hatása nincs.

**2. Gazdasági, költségvetési hatások**

A rendelet módosítása várhatóan költségeket csökkentő hatással jár.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 1. mellékletét képezi a Polgármesteri Hivatal szervezeti felépítése. A Hivatal hatékonyabb működésének előmozdítása érdekében a Közgyűlés 2022. január 1. napjával módosítja a szervezeti felépítést, a Városfejlesztési Iroda megszűnik a Városüzemeltetési és Városfejlesztési Osztály keretében, ennek következtében az osztály elnevezése Városüzemeltetési Osztályra változik. Az iroda feladatai a Jogi és Képviselői Osztály Vagyongazdálkodási Irodához kerülnek, melynek elnevezése Vagyongazdálkodási és Városfejlesztési Irodára változik.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**